Cork (grevskap)

Cork (irsk: Contae Chorcaí; engelsk: County Cork) er det sørligste og det største av grevskapene i republikken Irland. Grevskapet hadde  innbyggere ved folketellingen i 2022. Det gjør grevskapet til den tredje største i befolkning republikken Irland. Administrasjonsbyen, som grevskapet er oppkalt etter, er Cork, som også utgjør et eget grevskapsdistrikt, City of Cork. Byen er den nest største i landet. Grevskapet er lokalisert i provinsen Munster. Den grenser til fire andre grevskap: Kerry i vest, Limerick i nord, Tipperary i nordøst og Waterford i øst. Cork er det største irske grevskapet i landareal. Cork har to gaeltachtaí (irsktalende områder): Múscraí i nord og Oileán Chléire, en øy i vest.

Den sørvestlige regionen, også West Cork, er en av Irlands viktigste destinasjoner for turister og andre besøkende, kjent for sin robuste kyst og megalittiske monumenter og som utgangspunktet for en utpekt turistvei som kalles «Wild Atlantic Way» på 2500 km gjennom ni grevskaper.. Den største utdannongsinstitusjonen på tredje nivå er University College Cork (UCC), grunnlagt i 1845, og har en total studentmasse på rundt 22 000. Lokal industri og arbeidsgivere er blant annet teknologiselskapet Dell EMC, det europeiske hovedkvarteret til Apple, og det landbrukseide meierikooperativet Dairygold.

Grevskapet Cork var tidligere kjent som «opprørsgrevskapet», et nedsettende tilnavn gitt til det av kong Henrik VII av England for områdets støtte til et (fåfengt) forsøk på et opprør i 1491, men også på 1900-tallet grevskapet igjen ble et samlingspunkt for irsk nasjonalisme, og spilte en betydelig rolle i den irske uavhengighetskrigen. Kjente personer fra grevskapet Cork er blant annet Michael Collins, Jack Lynch, Roy Keane, Sonia O'Sullivan, Cillian Murphy, og Graham Norton.

Geografi 

Cork er det største grevskapet i Irland i landareal, og det største av distriktet Munsters seks grevskaper etter befolkning og areal. Ved den siste folketellingen i 2016 hadde Cork City 125 657 innbyggere. Befolkningen i hele grevskapet er på 542 868 innbyggere, som gjør det til Irlands nest mest folkerike grevskap og det tredje mest folkerike grevskapet på øya Irland.

Grevskapet Cork ligger i provinsen Munster, og grenser til Kerry i vest, Limerick i nord, Tipperary i nordøst og Waterford i øst. Grevskapet deler adskilte fjellgrenser med Tipperary og Kerry. Terrenget på grensen til Kerry ble dannet for mellom 360 og 374 millioner år siden, som en del av oppgangen til fjellkjedene Macgillycuddy’s Reeks og Cahafjellene. Dette skjedde under den geologiske devonperioden da Irland var en del av en større kontinental landmasse og lokalisert sør for ekvator.
 Regionens topografi av fjelltopper og daler er preget av bratte rygger dannet under den variskiske perioden med folding og fjelldannelse for rundt 300 millioner år siden.

Fjell og høyland 

Grevskapets fjell reiste seg i løpet av en fjellformasjon for rundt 374 til 360 millioner år siden, blant annet Slieve Miskish og Cahafjellene på Bearahalvøya, Ballyhourafjellene på grensen til Limerick og Shehyfjellene som inneholder Knockboy (706 m), høyeste punkt i Cork. Shehyfjellene ligger på grensen til Kerry og kan nås fra området kjent som Priests Leap, nær landsbyen Coomhola. Høylandsområdene i fjellkjedene Ballyhoura, Boggeragh, Derrynasaggart og Mullaghareirk er innenfor rekkevidden av habitater som finnes i grevskapet. Viktige habitater i opplandet er blant annet terrengdekkende myr, hede, bresjøer og gressletter i høylandet. Cork har den 13. høyeste fjelltoppen blant grevskapene i Irland.

Elver og innsjøer 

Tre elver, Bandon, Blackwater og Lee, og deres daler dominerer sentrale Cork. Habitater i dalene og elvslettene omfatter skogområder, myrer, og artsrike gressletter med kalkstein. Elva Bandon renner gjennom flere byer, blant annet Dunmanway vest for byen Bandon før den drenerer inn i Kinsale havn på sørkysten. Corks innsjøer er blant annet Lough Hyne og Lough Mahon, og grevskapet har også mange små innsjøer. Et område har dannet seg der elven Lee bryter inn i et nettverk av kanaler som vever seg gjennom en rekke skogkledde øyer, og danner 85 hektar med sumpmark rundt Corks skogkledde område. Environmental Protection Agency gjennomført undersøkelser av overflatevann i grevskapet Cork som identifiserte 125 elver og 32 innsjøer som omfattes av regelverket.

Jord og skogbruk 
Som mange deler av Munster har Cork fruktbart jordbruksland og mange myr- og torvområder. Cork har rundt 74 000 hektar torv og våtmark, som utgjør 9,8% av grevskapet totale landareal. Cork har den høyeste andelen av det nasjonale skogarealet, med rundt 90 020 hektar (222 400 dekar) skog- og skogareal, som utgjør 11,6 % av det nasjonale totalarealet og omtrent 12 % av Corks landareal. Det er hjem til en av de siste gjenværende delene av naturlig skog i Irland og Europa.

Kysten 

Cork har et fjellrikt og flatt landskap med mange strender og klipper langs kysten. Den sørvestlige delen av Irland er kjent for sine halvøyer, og noen i Cork er blant annet Bearahalvøya, Sheep's Head, Mizen Head og Brow Head. Brow Head er det sørligste punktet på det irske fastlandet. Det er mange øyer utenfor kysten av grevskapet, spesielt utenfor West Cork. Carbery's Hundred Isles er øyene rundt Long Island Bay og Roaringwater Bay.

Fastnet Rock ligger i Atlanterhavet 11,3 km sør for det irske fastlandet, noe som gjør det til det sørligste punktet i Irland. Mange bemerkelsesverdige øyer ligger utenfor Cork, blant annet Bere, Great Island, Sherkin og Cape Clear. Med anslagsvis 1199 km kystlinje, er Cork ett av tre grevskaper som hevder å ha den lengste kystlinjen i Irland, sammen med Mayo og Donegal.Cork er også ett av bare tre grevskap som grenser til to vannmasser: Keltersjøen i sør og Atlanterhavet i vest.

Dyreliv
Kråke er en vanlig fugl, spesielt i områder nærmere kysten. På grunn av denne fuglens evne til en sjelden gang å jakte på små lam, har våpenklubbene i grevskapet Cork drept mange av disse fuglene i moderne tid. En samling av alger i havet ble plassert i herbariet til botanikkavdelingen ved University College Cork. Deler av den sørvestlige kysten er berøringspunkt for observasjoner av sjeldne fugler, med Cape Clear som et førsteklasses sted for fugletitting.
 Øya er også hjemsted for en av bare noen få sulekolonier rundt Irland og Storbritannia. Kystlinjen til Cork er noen ganger assosiert med hvalsafari, med noen observasjoner av finnhval, brugde, grindhval, vågehval og andre arter.

Historie 

Grevskapet Cork blir i daglig tale referert til som «The Rebel County» («Opprørsgrevskapet), selv om Cork slett ikke har et noe offisielt motto. Denne opprinnelig nedsettende betegnelsen har opprinnelse fra 1400-tallet, men fra 1900-tallet har navnet blitt mer vanlig tilskrevet den framtredende rollen Cork spilte i den irske uavhengighetskrigen (1919–1921) da det var åsted for betydelige kamper. I tillegg var det en høyborg mot den anglo-irske traktat under den irske borgerkrigen (1922–23). Mye av det som nå er grevskapet Cork var en gang en del av kongeriket Deas Mumhan (South Munster), anglifisert som Desmond, styrt av MacCarthy Mór-dynastiet. Etter den normanniske invasjonen på 1100-tallet ble McCarthy-klanen presset vestover inn i det som nå er West Cork og grevskapet Kerry. Dunlough Castle, som står like nord for Mizen Head, er et av de eldste festningene i Irland med opprinnelse fra 1207.

Nord og øst for Cork ble tatt av det irsk-normanniske FitzGerald-dynastiet, som ble jarlene av Desmond. Cork City ble gitt et engelsk kongelig charter i 1318 og var i mange århundrer en utpost for «gammelengelsk» kultur (anglo-normannere som var blitt irske). Fitzgerald Desmond-dynastiet ble ødelagt i de to Desmondopprørene 1569–1573 og 1579–1583. Mye av grevskapet Cork ble ødelagt i kampene, spesielt i det andre Desmondopprøret. I kjølvannet ble store deler av Cork kolonisert av engelske nybyggere.<ref>«Plantation of Munster», Ask about Ireland</ref>

I 1491 fikk Cork en rolle i de engelske Rosekrigene da Perkin Warbeck, en pretendent til den engelske tronen spredte historien om at han virkelig var Richard av Shrewsbury (en av prinsene i Tower), gikk i land i byen og prøvde å rekruttere støtte til et komplott for å styrte kong Henrik VII av England. Folket i Cork støttet Warbeck ettersom han var flamsk og ikke engelsk; Cork var det eneste grevskapet i Irland som ble med i kampen. Ordføreren i Cork og flere viktige borgere dro med Warbeck til England, men da opprøret kollapset ble de alle tatt til fange og henrettet. Corks kallenavn på «opprørsgrevskapet» (og byen Cork til «opprørsbyen») har sin opprinnelse i disse hendelsene.

I 1601 fant det avgjørende slaget ved Kinsale sted i grevskapet Cork, som skulle føre til engelsk herredømme over Irland i århundrer. Kinsale hadde vært åstedet for en landgang av spanske tropper for å hjelpe irske opprørere i niårskrigen (1594–1603). Da denne styrken ble beseiret, var opprørernes håp om seier i krigen så godt som avsluttet. Grevskapet Cork ble offisielt opprettet av en inndeling av det eldre grevskapet Desmond i 1606.

På begynnelsen av 1600-tallet var bydistriktet Leamcon (nær Schull) en piratfestning, og pirater handlet lett i Baltimore i Cork og Whiddy Island.

På 1800-tallet var Cork et senter for Irish Republican Brotherhood og for den konstitusjonelle nasjonalismen til Det irske parlamentariske partiet, fra 1910 til All-for-Ireland Party. Grevskapet var et arnested for geriljaaktivitet under den irske uavhengighetskrigen (1919–1921). Tre brigader fra Cork fra den irske republikanske hæren (det daværende IRA) opererte i grevskapet og en annen i byen. Framtredende handlinger var blant annet Kilmichael-bakholdet i november 1920 og Crossbarry-bakholdet i mars 1921. Aktiviteten til små enheter fra IRA (som ble kalt for «flying columns»), slik som den under Tom Barry i vestlige Cork, ble populær i Ken Loach-filmen The Wind That Shakes The Barley. 11. desember 1920 ble Corks sentrum ødelagt av branner startet av paramilitære politistyrken Black and Tans som gjengjeldelse for IRA-angrep. Over 300 bygninger ble ødelagt; mange andre byer og landsbyer rundt om i fylket, blant annet Fermoy, led en lignende skjebne.

Under den irske borgerkrigen (1922–1923) stilte de fleste av IRA-enhetene i Cork seg mot den anglo-irske traktaten. Fra juli til august 1922 holdt de byen og grevskapet som en del av den såkalte Munster-republikken. Imidlertid ble Cork tatt av tropper fra den irske fristaten i august 1922 i fristatens militære offensiv, som omfattet angrep fra både overland og fra sjøen. I resten av krigen opplevde grevskapet sporadiske geriljakamper inntil antitraktatsiden innkalte til våpenhvile og dumpet våpnene sine i mai 1923. Michael Collins s, en nøkkelfigur i uavhengighetskrigen, ble født i nærheten av Clonakilty og myrdet under borgerkrig i Béal na mBláth, begge vest i Cork.

 Byer i Cork 

De største byene i grevskapet Cork etter befolkningen (2016):

Cork, 208 669
Ballincollig, 18 621
Carrigaline, 15 770
Cobh, 12 800
Midleton, 12 496
Mallow, 12 459
Youghal, 7 963
Bandon, 6 957
Fermoy, 6 585
Blarney & Tower, 6 014
Passage West, 5 843
Kinsale] 5 281
Carrigtwohill, 5 080
Clonakilty, 4 592

 Transport 
Corks hovedtransport betjenes fra:

 Fly: Corks internasjonale flyplass
 Jernbane: Iarnród Éireanns InterCity, jernbane for pendlere og frakt
 Skip: Havnen i byen Cork

 Referanser 

 Litteratur 
 Bracken, Damian; Riain-Raedel, Dagmar Ó (2006): Ireland and Europe in the Twelfth Century: Reform and Renewal. Dublin: Four Courts Press. ISBN 978-1-85182-848-7.
 Keohane, Frank (2020): Cork: City and County. Buildings of Ireland''. New Haven, CT / London: Yale University Press. ISBN 978-0-300-22487-0.

Eksterne lenker 
 
 
  Guide to County Cork for Tourism & Business
  People's Republic of Cork